de selve hubrecht in sijnre aenspraken dede rueren en opdoen op
dwelc hem de voirs vranck van halen verantwerde seggende
dat hem de voirs aensprake gheen ontstade doen en soude en
dat biden redenen hier na gescr want het wae wair dat
hij de voirs goede gecocht hadde mer dat hadde hij gedaen
tegen janne van coelhem brueder des voirs hubrechts ende
niet tegen den voirs hubrechte want de selve jan van coelhe
hem den slach gaf Oic waest vorwerde dat henrick van coelhe
hem vesticheit doen soude en geloven gnoech te doen die
des niet mechtich en was met vele meer redene en woirde
die hij in sijn verantwerden dede rueren dair hij thoenisse
bij leide also dat ten slote van desen de voirs hubrecht tot
sijnen bethoen gewijst waert Ten dage van thoenisse
thoende hij met goeden manen dat de voirs vranck de voirs
goede gecocht hadde tegen den voirs hubrechten en janne sijne
brued tsamentlic en dat sij den comenscap te gelike deden
hoe wael de selve jan den slach slaen mochte ende droege
voert de selve getuyghen dat vorwairde was dat henrick
van coelhem hem vesticheit doen soude uut den beleidt brieve
dair mede hhenrick wilen sijn vader geleidt was tot den
goeden voirscr also dat den scepen van loeven duncken
soude dat hij vast stonde verclaende voert de voirs getughe
dat de comanscap gesciede om xiii peters te betalen de
vi hondert gelijc inder aenspraken geruert es en dander
vii souden bliven staende te rekatte gelijc voirscr steet en
dat uut desen goeden gaen souden ondhalf hoen en een
sister rox der maten van mechlen Ende oftmen bevonde
dat uut desen goeden meer ghinge dat soude men aen tgelt
afcorten nae lantcoep Hier op wordden de scepen gemaent
die wijsden voe een vonisse nae aensprake na verantwden
en na thoenisse dat de partien deen den anden voldoen soude
gelijc de wairheit gedragen hadde Dit gesciede des don
redaichs xviii dage in julio ano xxxvii Hier na viel
stoet inden voirs vonisse in dien dat de voirs vranck meynde
dat henrick van coelhem hem na inhebben der wairheit
guedinge doen soude den voirs hubrechte de contrarie dair
ene ne